สวัสดีดีค่ะพอดีมีเพศสัมพันหลังคลอกน้องได้เดือน1 แล้วหลั่งใน แต่ประจำเดือนยังไม่มา. และให้นมลูกอย่างเดียว มีโอกาสท้องไหมค่ะ
สวัสดีค่ะ หากหลังคลอดไม่ได้ให้นมลูก หรือให้ไม่สม่ำเสมอ ระยะเวลาที่จะเกิดการตกไข่และมีโอกาสตั้งครรภ์ต่อได้คือประมาณ 6 สัปดาห์ (เฉลี่ยตั้งแต่ 45 -94 วัน)แต่หากมารดาให้นมลูกอย่างสม่ำเสมอทุกวัน การตกไข่และมีประจำเดือนจะนานกว่านี้ ขึ้นกับระยะเวลาที่ให้นมบุตรด้วยว่านานเท่าใด โดยส่วนใหญ่จะนานกว่า 20 สัปดาห์กว่าจะมีประจำเดือนและเกิดการตกไข่ขึ้น บางรายอาจนานเป็นปีดังนั้นหากให้นมลูกอย่างสม่ำเสมอ การมีเพศสัมพันธ์หลังคลอดที่ 1 เดือน โอกาสจะตั้งครรภ์นั้นถือว่าน้อยมากอยู่ อย่างไรก็ตามหลังจากนี้ ควรรีบหาวิธีคุมกำเนิดโดยเร็ว โดยไม่ต้องรอให้ประจำเดือนมาเสียก่อน เช่น อาจใช้ยาฉีดคุมกำเนิด ยากินคุมกำเนิดชนิดฮอร์โมนเดี่ยว หรือฝังยาคุมกำเนิดก็ได้ และควรหาเวลาไปตรวจหลังคลอดด้วยนะคะ